لاحظت ان الولد الصغير كان بيدفع بالفكة بس. باين انه كان كاسر حصالته عشان يعمل الشوبينج ده. بس الكاشير قاله انه ناقص ٨ دولار بعد ما عد فلوسه.
كان واضح ان الولد كان خلص كل فلوسه خلاص. الست اللي قدامي قالت، "طب انا ممكن ادفع نص المبلغ." قلت للولد اني ممكن ادفع النص التاني. دورنا في شنطنا. بس احنا الاتنين كان معانا ورق عشرة دولار بس. الزباين اللي وراينا بدأوا يدوروا في جيوبهم يدوروا على فكة. كان منظر مؤثر ورائع ان كل الغرباء دول كان عندهم نفس الفكرة. كلنا كنا عايزين نساعد الولد. في خلال دقايق الكاشير قال، "معايا فلوس زيادة دلوقتي." الكاشير ماكانش محتاج العشرة دولار بتوعنا. بعدين الست اللي قدامي قالت، "استنوا! انا ملحقتش ادي حاجة!"
بصيت لها وابتسمت وقلت، "انتي عملتي اللي عليكي، عشان دي كانت فكرتك وانتي اللي بدأتي كل ده." الولد الصغير ابتسم وشكرنا. فضلت حاسة بإحساس حلو. شفت الحب والخير في كل الناس حواليا. الست اللي قدامي ابتسمت وقالت، "العطاء بيحسسك بإحساس حلو، مش كده؟" ابتسمت لها ورديت، "ايوه!"
,.
الموضوع الرئيسي للقطعة دي ايه؟
الحب والخير. الثقافة والتقاليد. الصداقة والأمانة. التواصل والتفاهم.